ප්‍රේමදාස අගමැතිවරයා ආණ්ඩුක්‍රම ව්‍යවස්ථා සංශෝධන පනත 1978 දී පාර්ලිමේන්තුවට ඉදිරිපත් කිරීම මගින් පනත ක්‍රියාත්මක වූ බවත් කී ඇමැතිවරයා, මෙම ක්‍රමය මගින් සුළුතරය නියෝජනය නොකිරීම, “වමේ” නියෝජනය ඉවත් කිරීම, මුදල් යෙදවිය හැකි ඕනෑම අයකුට බලයට ඒමට හැකිවීම මෙම පනත මගින් සිදුවූ බවත් කීවේය.ජේ. ආර්. ජයවර්ධන හිටපු ජනාධිපතිතුමා ඇතුළු ආණ්ඩුව මෙම ක්‍රමය මගින් කිසිවකුට තුනෙන් දෙකේ බලයක් ගත නොහැකි බව කී බවත්, එම පනතේ නිර්මාතෘවරුනට අභියෝග කරමින් ජනාධිපති මහින්ද රාජපක්‍ෂ මහතාට තුනෙන් දෙකේ බලය සහිතව මෙම ක්‍රමය අහෝසි කිරීමට හැකි වූ බව ඩලස් අලහප්පෙරුම මහතා තවදුරටත් කියා සිටියේය.ඇමැතිවරයා මේ බව පැවසුවේ දිවි නැඟුම ඒකාබද්ධ ග්‍රාමීය සංවර්ධන දෙපාර්තමේන්තු පනත, නව පළාත් පාලන ඡන්ද ක්‍රමය සහ වර්තමාන දේශපාලන තත්ත්වය පිළිබඳ බස්නාහිර පළාත් පාලන ආයතන නියෝජිතයන් දැනුවත් කිරීම සඳහා කොළඹ පදනම් ආයතනයේදී ඊයේ (19) පැවැති වැඩමුළුවකට එක්වෙමිනි..